section_heading: Biografija
paragraph_text: Last je s 12 godina počeo učiti svirati klavir. Sve civilne škole u to su vrijeme bile zatvorene, pa se s 14 godina natjecao i bio primljen u Vojnu muzičku školu njemačkog Wehrmachta u Frankfurtu na Majni, gdje su za njega izabrali fagot. U zračnom napadu zgrada škole je srušena, pa je škola premještena u Bückeburg. Tu je od ponuđenih raspoloživih instrumenata odabrao kontrabas.